Din bil vil efter opdateringen ikke have ændringer hverken i brændstofforbruget, CO2-udledningen eller hvor mange hestekræfter den har. Dette er bekræftet af de europæiske myndigheders uvildige test af opdateringerne. Det vil sige, at din bil til fulde lever op til de angivelser, der er oplyst i bilens europæiske typegodkendelse. Dette er nu bekræftet af FIA, den europæiske sammenslutning af bilklubber, hvor danske FDM er medlem. Organisationen har foretaget en række før- og efter-test af opdateringerne og konkluderer, at ŠKODAs løsning er holdbar og ingen negativ effekt har på bilerne. Læs hele FDMs artikel her. https://fdm.dk/nyheder/2017-10-test-af-vw-opdatering-ingen-bivirkninger-her-nu Biler, der er chip-tunet eller på anden måde har fået ændret motorstyringen, vil blive justeret til de oprindelige godkendelsesværdier.